ทานยาคุมประจำของแอนนาทุกครั้งประจำเดือนมาวันที้21รอบนี้มา30 พอสักพักวันที่10ก็มาอีก แบบนี้ปกติไหมค่ะ
สวัสดีค่ะ หากทานยาคุมกำเนิดยี่ห้อแอนนนาอยู่ โดยปกติ ประจำเดือนก็จะต้องมาในช่วงที่ทานยาที่เป็นเม็ดแป้ง คือมาในช่วงที่ทานยาเม็ดที่ 23-26 ซึ่งหากประจำเดือนมาในช่วงนี้ ก็ถือว่าปกติดี และแสดงว่าไม่ได้มีการตั้งครรภ์เกิดขึ้นส่วนการมีเลือดออกในช่วงอื่นๆ ที่กำลังทานยาเม็ดที่เป็นฮอร์โมนอยู่ ถือเป็นอาการเลือดออกกะปริดกะปรอยที่เกิดจากผลข้างเคียงของยาคุมกำเนิดได้อย่างไรก็ตาม หากไม่ได้มีประจำเดือนมาในช่วงที่ทานยาคุมที่เป็นเม็ดแป้ง แต่กลับมีเลือดออกในช่วงที่ทานเม็ดที่เป็นฮอร์โมน แนะนำควรลองตรวจหาการตั้งครรภ์ดูด้วยค่ะ แต่หากตรวจไม่พบ และเลือดที่ออกมีปริมาณมาก หรือออกมาบ่อยๆ หรือติดต่อกันนาน หรือมีอาการอื่นๆ เช่น ปวดท้องน้อยมาก เป็นต้น แนะนำควรหยุดทานยาคุม และไปพบสูติ-นรีแพทย์เพื่อหาสาเหตุ เช่น มีมดลูกอักเสบ เนื้องอกมดลูก มะเร็งเยื่อบุโพรงมดลูก มะเร็งปากมดลูก เป็นต้น